Oficiālais Vēstnesis L 309 , 01/11/1978 Lpp. 0013 - 0014

Speciālizdevums grieķu valodā Nodaļa 03 Sējums 23 Lpp. 0028



Padomes Regula (EEK) Nr. 2580/78 (1978. gada 31. oktobris), kas pagarina 1977./78. olīveļļas tirdzniecības gadu, nosakot īpašus pasākumus šajā nozarē, un groza Regulu (EEK) Nr. 878/77 attiecībā uz lauksaimniecībā piemērojamiem maiņas kursiem EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā Padomes Regulu Nr. 129 par norēķinu vienības vērtību un maiņas kursiem, kas piemērojami kopējās lauksaimniecības politikas mērķiem [1], kurā jaunākie grozījumi izdarīti ar Regulu (EEK) Nr. 2543/73 [2], un jo īpaši tās 3. pantu, ņemot vērā Padomes 1966. gada 22. septembra Regulu Nr. 136/66/EEK par eļļas un tauku tirgus kopīgo organizāciju [3], kurā jaunākie grozījumi izdarīti ar Regulu (EEK) Nr. 1562/78 [4], un jo īpaši tās 36. pantu, ņemot vērā Padomes 1966. gada 27. oktobra Regulu Nr. 162/66/EEK par eļļas un tauku tirdzniecību starp Kopienu un Grieķiju [5], un jo īpaši tās 10. pantu, ņemot vērā Komisijas priekšlikumu, ņemot vērā Monetārās komitejas atzinumu, tā kā, ievērojot Regulas Nr. 136/66/EEK 4. panta 3. punktu, olīveļļas tirdzniecības gads sākas katra gada 1. novembrī; tā kā ar Regulu (EEK) Nr. 1562/78 no 1978. gada 1. novembra olīveļļas tirgus kopējā organizācija ir grozīta vairākās jomās; tā kā nav iespējams savlaicīgi pieņemt visus noteikumus, kas vajadzīgi, lai ieviestu jauno sistēmu; tā kā tādēļ 1977./78. tirdzniecības gads būtu jāpagarina uz laiku, kas noteikti vajadzīgs šo noteikumu pieņemšanai, un attiecīgi jāatliek Regulas (EEK) Nr. 1562/78 ieviešana; tā kā pagarinājuma laikā būtu jāsaglabā stāvoklis, kāds bija 1978. gada oktobrī; tā kā līdz jaunās importa maksājumu sistēmas ieviešanai būtu jārod iespēja uz pagarinājuma laiku atstāt spēkā sistēmu maksājumu noteikšanai, izvērtējot piedāvājumus, kā paredzēts Regulā (EEK) Nr. 2843/76 [6] un Regulā (EEK) Nr. 2844/76 [7], kurā jaunākie grozījumi izdarīti ar Regulu (EEK) Nr. 2361/77 [8]; tā kā 2.a pantā Padomes 1977. gada 26. aprīļa Regulā (EEK) Nr. 878/77 par maiņas kursiem, kas piemērojami lauksaimniecībā [9], kurā jaunākie grozījumi izdarīti ar Regulu (EEK) Nr. 976/78 [10], cita starpā paredzēts, ka dalībvalstu valūtu jaunie reprezentatīvie kursi olīveļļai būtu jāpiemēro no 1978./79. tirdzniecības gada sākuma; tā kā tirdzniecības gada pagarināšana, novilcinot šo jauno kursu piemērošanu, varētu radīt sekas, kas kaitē ražotājiem; tā kā, lai novērstu šo trūkumu, būtu jāparedz, ka šie kursi stājas spēkā no 1978. gada 1. novembra, IR PIEŅĒMUSI ŠO REGULU. 1. pants Regulas (EEK) Nr. 1562/78 3. panta otrajā daļā datumu "1978. gada 1. novembris" aizstāj ar "1979. gada 1. janvāris". 2. pants Atkāpjoties no Regulas Nr. 136/66/EEK 4. panta trešās daļas, attiecībā uz olīveļļu 1977./78. tirdzniecības gads beidzas 1978. gada 31. decembrī, un 1978./79. tirdzniecības gads sākas 1979. gada 1. janvārī. 3. pants Ikmēneša palielinājumi, ko piemēro 1978. gada oktobrī, paliek spēkā uz periodu, ko skar 1977./78. tirdzniecības gada pagarinājums. 4. pants Atkāpjoties no Regulas Nr. 136/66/EEK un Regulas Nr. 162/66/EEK, laika posmā, ko skar 1977./78. tirdzniecības gada pagarinājums, olīveļļas importa maksājumus var noteikt saskaņā ar Regulu (EEK) Nr. 2843/76 un Regulu (EEK) Nr. 2844/76. 5. pants 1. Regulas (EEK) Nr. 878/77 2.a panta 2. punkta g) apakšpunktu aizstāj ar šādu: "g) izņemot h) un i) apakšpunktā norādītos gadījumus, citiem produktiem, kuru tirdzniecības gads šīs regulas spēkā stāšanās dienā vēl nav sācies, no 1978./79. tirdzniecības gada sākuma;" . 2. Iepriekš minētās regulas 2.a panta 2. punktam pievieno šādu apakšpunktu: "i) olīveļļai – no 1978. gada 1. novembra" . 6. pants Šī regula stājas spēkā tās publicēšanas dienā Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Luksemburgā, 1978. gada 31. oktobrī Padomes vārdā — priekšsēdētājs J. Ertl [1] OV 106, 30.10.1962., 2553/62. lpp. [2] OV L 263, 19.9.1973., 1. lpp. [3] OV 172, 30.9.1966., 3025/66. lpp. [4] OV L 185, 7.7.1978., 1. lpp. [5] OV 197, 29.10.1966., 3393/66. lpp. [6] OV L 327, 26.11.1976., 4. lpp. [7] OV L 327, 26.11.1976., 6. lpp. [8] OV L 277, 29.10.1977., 2. lpp. [9] OV L 106, 29.4.1977., 27. lpp. [10] OV L 125, 13.5.1978., 32. lpp. --------------------------------------------------